EkBass/fiwiki-20250220-pages-articles huggingface dataset:
Padma Lakshmi

Padma Parvati Lakshmi (s. 1. syyskuuta 1970) on intialais-yhdysvaltalainen keittokirjojen kirjoittaja, näyttelijä, malli ja televisiojuontaja. Hän on juontanut Yhdysvaltojen Top Chef -televisiosarjaa toisesta tuotantokaudesta lähtien. Hän on julkaissut oman korumallistonsa, joka kantaa nimeä ”Padma”. == Yksityiselämä == Padma Lakshmi oli naimisissa kirjailija Salman Rushdien kanssa vuosina 2004–2007. Kärsittyään vuosia endometrioosista, Lakshmi ilmoitti lokakuussa 2009 olevansa raskaana. Hän synnytti tytön helmikuussa 2010. == Valikoitu filmografia == Vuosi Tuotanto Rooli Muuta 1995 Unzipped Itsenään Dokumentti 1997 Linda e il brigadiere Intialainen nainen Televisiosarja, jakso: ”Il fratello di Linda” 1998 Il Figlio di Sandokan Televisiosarja 1999 Caraibi Malinche Televisiosarja 2000 Planet Food Juontaja Dokumentti 2001 Glitter Sylk Elokuva 2001 Melting Pot: Padma’s Passport Juontaja Televisiosarja 2002 Star Trek: Enterprise Kaitaama Televisiosarja, jakso: ”Precious Cargo” 2003 Boom Shiela Bardez Elokuva 2005 Rakkauden kaikki mausteet Geeta Elokuva 2006 The Ten Commandments Prinsessa Bithia Televisiosarja 2006 Sharpe Madhuvanthi Televisiosarja, jakso: ”Sharpe’s Challenge” 2006– Top Chef Juontaja Televisiosarja 2009 30 Rock Itsenään Televisiosarja, jakso: ”Probleemanratkaisijat” == Kunnianosoituksia == * Ellis Islandin kunniamitali (USA, 2016) == Lähteet == == Aiheesta muualla == * Kotisivu * Luokka:Keittokirjailijat Luokka:Intialaiset mallit Luokka:Intialaiset näyttelijät Luokka:Vuonna 1970 syntyneet Luokka:Elävät henkilöt
Elämäni seinäruusuna

Elämäni seinäruusuna () on Stephen Chboskyn kirjoittama nuorisoromaani. Se julkaistiin Yhdysvalloissa 1. helmikuuta 1999. Kirjan suomennos julkaistiin 31. joulukuuta 2010. Sen kertoja on teini-ikäinen introvertti Charlie, joka kertoo kokemuksistaan kirjoittamalla sarjan kirjeitä anonyymille ja hänelle vieraalle henkilölle. Kirja sijoittuu 1990-luvun alkuun ja se seuraa Charlien ensimmäistä vuotta high schoolissa pittsburghilaisessa lähiössä. Viisas Charlie on epätavanomainen ajattelija, mutta myös ujo ja epäsuosittu. Chbosky on nimennyt J. D. Salingerin Sieppari ruispellossa -romaanin inspiraatiokseen. ==Elokuvaversio== Mr. Mudd, Touchstone Pictures sekä DreamWorks SKG kehittivät romaanista elokuvaversion Summit Entertainmentin kanssa. Mr. Muddin tuottajat John Malkovich, Lianne Halfon sekä Russell Smith palkkasivat Stephen Chboskyn käsikirjoittamaan ja ohjaamaan elokuvan. Helmikuussa 2011 vahvistettiin, että Logan Lerman ja Emma Watson on valittu näyttelemään romaanin päähenkilöitä. Elokuvan kuvaukset alkoivat toukokuussa 2011. Elokuvan ensi-ilta oli 14. syyskuuta 2012. ==Lähteet== Luokka:Nuortenkirjat Luokka:Yhdysvaltalaiset romaanit Luokka:Vuoden 1999 kirjat
Ammunnan maailmanmestaruuskilpailut 1905

Vuoden 1905 ammunnan maailmanmestaruuskilpailut järjestettiin Brysselissa. Kilpailut olivat yhdeksännet maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Charles Paumier du Verger 1 004 Konrad Stäheli 973 Louis Richardet 972 300 m vapaakivääri, asennot, joukkueet Alfred Grütter Francois Jaques Jean Reich Louis Richardet Konrad Stäheli 4 737 Paul van Asbroeck Charles Paumier du Verger Edouard Myin Francois Rysheuvels van den Branden 4 626 Eugene Balme Albert Courquin Jean Fouconnier Maurice Lecoq Achille Paroche 4 548 300 m vapaakivääri, makuu Charles Paumier du Verger 350 Uylke Vuurman 343 Eugene Balme 339 300 m vapaakivääri, polvi Louis Richardet 340 Edouard Myin 333 Charles Paumier du Verger 332 300 m vapaakivääri, pysty Paul van Asbroeck 326 Charles Paumier du Verger 322 van den Branden 308 50 m vapaapistooli Julien van Asbroeck 507 Paul van Asbroeck 504 Charles Paumier du Verger 502 50 m vapaapistooli, joukkueet Julien van Asbroeck Paul van Asbroeck Rene Englebert Charles Paumier du Verger Victor Robert 2 486 Mathias Brunner Francois Jaques Karl Hess Louis Richardet Konrad Stäheli 2 393 Andre Barbillat Andre de Castelbajac Jean Depassis Louvier Leon Moreaux ==Lähteet== * Kansainvälisen ampumaurheiluliiton (ISSF) tietokanta * Martti Jukola: Urheilun Pikkujättiläinen Luokka:Vuoden 1905 urheilu 1905 Luokka:Brysselin urheilu
Bock (oluttyyppi)

Bock eli pukkiolut on alkujaan Einbeckin kaupungista läheltä Hannoveria peräisin oleva voimakas pohjahiivaolut. Bock on väriltään joko vaalea tai tumma, maltaisen täyteläinen ja alkoholipitoinen. ==Lähteet== == Aiheesta muualla == Luokka:Oluttyypit Luokka:Saksalaiset juomat Luokka:Pohjahiivaoluet
Samuli Kaivonurmi

Samuli Kaivonurmi (s. 3. maaliskuuta 1988 Kuopio) on suomalainen jalkapalloilija, joka edusti muun muassa FC KTP:tä. Hänen pelipaikkansa oli hyökkääjä. Kaivonurmen Veikkausliiga-debyytti tapahtui 4. toukokuuta 2006 ottelussa FC Lahtea vastaan.Veikkausliiga - Pelaajatilastot Vuonna 2007 hän loukkaantui vakavasti ja oli kentiltä poissa vuoden. Kaudella 2009 hän voitti Kakkosen maalikuninkuuden Warkauden Jalkapalloklubissa 24 maalilla. Onnistunut kausi loukkaantumisen jälkeen johti kahden vuoden sopimukseen takaisin kasvattajaseuransa KuPS:n riveihin Veikkausliigaan. Kaudella 2010 hän voitti SM-hopeaa. Alkuvuodesta 2013 Kaivonurmi siirtyi Ykkösessä pelanneeseen FC KooTeePeehen. Entinen Kuopion Pallotovereiden pääsarjapelaaja Jarmo Kaivonurmi on Kaivonurmen setä. == Saavutukset == * SM-hopea 2010 == Lähteet == Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Hyvässä uskossa

Hyvässä uskossa (Saving Grace) on yhdysvaltalainen rikosdraamasarja, jonka ensimmäinen jakso esitettiin yhdysvaltalaisella TNT-televisiokanavalla 23. heinäkuuta 2007 ja viimeinen jakso 21. kesäkuuta 2010. Sarjan päähenkilöä, Grace Hanadarkoa, esittää Holly Hunter. Hänen lisäkseen siinä näyttelevät muun muassa Leon Rippy, Kenny Johnson, Laura San Giacomo, Bailey Chase, Bokeem Woodbine ja Yaani King. Yhdysvalloissa televisiosarja on kielletty alle 17-vuotiailta johtuen siinä ilmentyvästä kielenkäytöstä, seksuaalisesta käyttäytymisestä ja väkivallasta. == Aiheesta muualla == * MTV3:n kotisivut sarjalle Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:TNT:n televisio-ohjelmat
Nikon D90

Nikon D90 on Nikonin valmistama digitaalinen järjestelmäkamera, joka julkistettiin 27. elokuuta 2008. Kamerassa on 12,2 megapikselin CMOS-kenno ja sillä pystyy kuvaamaan 4,5 kuvaa sekunnissa. D90 on yhteensopiva Nikon F -objektiivien kanssa. Se oli ensimmäinen digitaalinen järjestelmäkamera, jossa oli mahdollisuus videon kuvaamiseen. Videota pystyy kuvaamaan 720p-laadulla 24 kuvaa sekunnissa. == Lähteet == == Aiheesta muualla == * Nikon D90 Nikonin sivuilla D090
Ole luonani aina (elokuva)

Ole luonani aina (Never Let Me Go) on vuonna 2010 ensi-iltansa saanut brittiläinen tieteiselokuva, joka perustuu Kazuo Ishiguron samannimiseen romaaniin vuodelta 2005. Elokuvan on ohjannut Mark Romanek ja sen on käsikirjoittanut Alex Garland. Sen pääosassa ovat Carey Mulligan, Keira Knightley ja Andrew Garfield. == Näyttelijät == == Lähteet == ==Aiheesta muualla== * Virallinen sivusto * * Ole luonani aina Box Office Mojossa * Ole luonani aina Rotten Tomatoesissa * Ole luonani aina Metacriticissä Luokka:Vuoden 2010 brittiläiset elokuvat Luokka:Brittiläiset draamaelokuvat Luokka:Tieteiselokuvat Luokka:Dystopiaelokuvat Luokka:Brittiläiset romaaneihin perustuvat elokuvat Luokka:Alex Garlandin käsikirjoittamat elokuvat Luokka:Searchlight Picturesin elokuvat
Stephen Bengo

Stephen Bengo (s. 24. joulukuuta 1988 Rugaba) on ugandalainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa URA FC:tä. Bengo on pelannut maajoukkueessa vuodesta 2009 lähtien. Hän on ollut kentällä seitsemässätoista maaottelussa ja tehnyt niissä yhteensä neljä maalia. == Lähteet == Luokka:Ugandalaiset jalkapalloilijat Luokka:Vuonna 1988 syntyneet Luokka:Elävät henkilöt
Hall Pass – lupa rellestää

Hall Pass – lupa rellestää (Hall Pass) on vuonna 2011 ilmestynyt romanttinen komedia, jonka ovat tuottaneet ja ohjanneet Farrellyn veljekset. Elokuvan pääosissa näyttelevät Owen Wilson, Jason Sudeikis, Stephen Merchant, Jenna Fischer ja Christina Applegate. == Näyttelijät == == Arvostelut == * == Lähteet == Luokka:Vuoden 2011 yhdysvaltalaiset elokuvat Luokka:Bobby Farrellyn ohjaamat elokuvat Luokka:Peter Farrellyn ohjaamat elokuvat Luokka:Yhdysvaltalaiset romanttiset komediat
Arvo Heino

Arvo Henrik Heino (19. tammikuuta 1911 Haukipudas – 25. elokuuta 2006 Oulu) oli suomalainen juristi, joka toimi Oulun kaupunginjohtajana vuosina 1961–1974. Ennen kaupunginjohtajaksi tuloaan hän oli työskennellyt Oulun kaupunginsihteerinä. == Lähteet == Luokka:Oulun pormestarit ja kaupunginjohtajat Luokka:Suomalaiset juristit Luokka:Vuonna 1911 syntyneet Luokka:Vuonna 2006 kuolleet
Siivet (veistos)

Siivet on Oulun Karjasillan kaupunginosassa Karjasillanpuistossa Laanaojassa sijaitseva julkinen ulkoveistos. Sen on veistänyt kuvanveistäjä ja taidemaalari Martti Tarvainen (1897–1985). Mitoiltaan 150 × 200 × 295; 150 × 203 × 277 ja 150 x 98 × 246 senttimetriä oleva pronssista valettu veistos paljastettiin vuonna 1965. Veistos kuvaa kolmen joutsenen lentoonlähdön, johon liittyy ajatus siirtymisestä ajasta iäisyyteen. ==Lähteet== ==Aiheesta muualla== *Oulun taidemuseo - julkiset ulkoveistokset: Siivet, 1965 Luokka:Oulun patsaat ja veistokset Luokka:Karjasilta
Peter Vesterbacka

Peter Vesterbacka (s. 12. maaliskuuta 1968 Pori) on suomalainen mobiilipelien kehittäjä ja opetuspeliyhtiö Lightneerin brändijohtaja. Hänet tunnetaan työstään Angry Birds -pelien, startup-tapahtuma Slushin ja Helsinki–Tallinna- rautatietunnelin parissa. ==Elämä== Vesterbacka vietti lapsuutensa ja nuoruutensa Porissa. Hän kirjoitti ylioppilaaksi Björneborgs svenska samskolasta, jonka jälkeen aloitti markkinoinnin opinnot Åbo Akademissa. Opinnot kuitenkin keskeytyivät Vesterbackan siirtyessä töihin Hewlett- Packardille. Vesterbacka nimitettiin Åbo Akademin kauppatieteiden kunniatohtoriksi vuonna 2018. Vesterbacka vastasi peliyhtiö Rovio Entertainmentin liiketoiminnan kehittämisestä ja oli mukana tekemässä suosittua Angry Birds -mobiilipeliä. Vesterbacka on järjestänyt vuodesta 2008 kansainväliseksi tapahtumaksi muodostunutta startup-tapahtuma Slushia. Yhdysvaltalainen Time-aikakauslehti valitsi Vesterbackan vuoden 2011 maailman sadan vaikutusvaltaisimman ihmisen listalleen. Kesäkuussa 2016 Vesterbacka jätti Rovion. Saman vuoden syyskuussa hän aloitti työt opetuspeliyhtiö Lightneerissa. Vesterbacka myös ääninäytteli yhtiön ensimmäisessä pelissä Big Bang Legendsissa. Vesterbacka on Fun Academyn perustajajäsen sekä toimii osakkaana Finest Future -yrityksessä, joka pyrkii myymään aasialaisille nuorille kielikursseja ja välittämään heitä opiskelijoiksi ammattikouluihin tai lukioihin. Opiskelun maksaisi Suomen valtio. Tavoiteltu 15 000 opiskelijan vuotuinen tuonti aiheuttaisi yhteiskunnalle 340 miljoonan euron kustannukset heidän kouluttamisekseen ylioppilaiksi, mistä syystä hanke on kohdannut vastustusta. Vesterbacka on syyttänyt opetus- ja kulttuuriministeriön ylijohtajan olevan Venäjän palkkalistoilla ja Venäjän soluttautuneen Suomen ytimeen. Vesterbacka on opiskellut kiinan kieltä sekä osallistunut Kiinan jääkiekkoilun kehittämiseen. Hän on ollut kehittämässä EU:n ja ETA-alueen ulkopuolisten opiskelijoiden pääsykoejärjestelmää Suomen korkeakouluihin. Vuodesta 2018 lähtien Vesterbacka on kuulunut SSBL Salibandy Oy:n hallitukseen ja on mukana Miesten Salibandyliigan brändityöryhmässä, jonka tarkoitus on tuoda suomalaista Salibandyliigaa maailmanlaajuisesti näkyvämmäksi. Vesterbackan yhtiö suunnittelee lisäksi Rovaniemeltä Kirkkoniemeen vievää rautatietä. == Lähteet == == Aiheesta muualla == * Luokka:Suomalaiset videopelisuunnittelijat Luokka:Vuonna 1968 syntyneet Luokka:Elävät henkilöt
Phan Văn Santos

Phan Văn Santos (s. 30. syyskuuta 1977 Rio de Janeiro nimellä Fábio dos Santos) on brasilialaissyntyinen vietnamilainen jalkapalloilija, joka pelaa maalivahtina. Hän edustaa seuratasolla Navibank Sai Gon FC:tä. Dos Santos syntyi ja eli nuoruutensa Brasiliassa, jossa hän ehti pelata muun muassa Vasco da Gamassa. Hän lähti Vietnamiin vuonna 2001, jolloin hän siirtyi Đồng Tâm Long An FC:hen Dos Santos muutti nimensä nykyiseksi vuonna 2007 ja sai samalla Vietnamin kansalaisuuden ensimmäisenä ulkomaalaissyntyisenä urheilijana. Phan pelasi ensimmäisen ottelunsa Vietnamin maajoukkueessa vuonna 2008, kun hän astui maalille vanhaa kotimaatansa Brasiliaa vastaan. Hän on pelannut maajoukkueesa myös yhden muun ottelun. Phan siirtyi vuonna 2010 nykyiseen seuraansa Navibank Sai Gon FC:hen. == Lähteet == Luokka:Vietnamilaiset jalkapallomaalivahdit Luokka:Brasilialaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Iva Majoli

Iva Majoli Marić (s. 12. elokuuta 1977 Zagreb) on kroatialainen entinen tennispelaaja. Majoli oli parhaimmillaan WTA-listalla neljäntenä. Hän voitti yhteensä kahdeksan WTA-kiertueen turnausta kaksinpelissä, mukaan lukien Ranskan avointen voitto vuodelta 1997. == Tennisura == Junioriurallaan Majoli voitti vuonna 1989 tenniksen Euroopan mestaruuden. Ammattilaispelaajaksi Majoli siirtyi vuonna 1991, 14 vuoden iässä. Lokakuussa 1995 Majoli voitti ensimmäisen WTA-turnauksensa Zürichissä. Finaalissa hän voitti Mary Piercen. Seuraavalla viikolla hän voitti Filderstadtin turnauksen. Vuoden 1996 Australian avoimissa Majoli selviytyi puolivälieriin, jossa hävisi maailmanlistan ykköselle, Monica Selesille. Australian avointen jälkeen hän voitti Tokiossa pelatun WTA-turnauksen. Helmikuussa hän voitti Essenin turnauksen. Myös Ranskan avoimissa Majoli selviytyi puolivälieriin, mutta hävisi tällä kertaa Steffi Grafille. Atlantan olympialaisissa Majoli hävisi puolivälierissä Lindsay Davenportille. Vuonna 1997 Majoli saavutti uransa viidennen WTA-turnausvoiton Hannoverissa. Kuudes turnausvoitto tuli huhtikuussa Hampurissa. Ranskan avoimissa hän saavutti uransa ainoan Grand Slam -turnausvoiton. Ikää Majolilla oli turnausvoiton otettuaan 19 vuotta. Loppuottelussa hän voitti suoraan kahdessa erässä turnauksessa ykköseksi sijoitetun Martina Hingisin. Wimbledonissa Majoli putosi puolivälierissä häviten maailmanlistan sijalla 42 olleelle Anna Kurnikovalle. Seuraavana vuonna Majoli hävisi Ranskan avointen puolivälierissä Lindsey Davenportille. Uransa kahdeksannen ja samalla viimeisen turnausvoittonsa Majoli saavutti Charlestonissa huhtikuussa 2002. Majoli lopetti uransa huhtikuussa 2004 lukuisten loukkaantumisten johdosta. == Lähteet == == Aiheesta muualla == * Iva Majoli profiili WTA:n kotisivuilla Luokka:Kroatialaiset tennispelaajat Luokka:Vuonna 1977 syntyneet Luokka:Elävät henkilöt
Kristillisdemokraattinen eduskuntaryhmä

Kristillisdemokraattinen eduskuntaryhmä (kd) on Suomen Kristillisdemokraattien kansanedustajien muodostama yhteistyöelin eduskunnassa. Kaudella 2023–2027 ryhmään kuuluu viisi edustajaa Laukkasen tiputtua. Eduskuntaryhmän puheenjohtajana toimii Peter Östman ja varapuheenjohtajina Päivi Räsänen ja Sari Tanus. Eduskuntaryhmästä on siirtynyt muihin ryhmiin kolme kansanedustajaa: Vesa Laukkanen (VeS 1993), Matti Ryhänen (Kesk. 1996) ja Lyly Rajala (Kok. 2003). Kristillisdemokraattien ryhmään ei ole siirtynyt edustajia muista puolueista. == Kansanedustajat == *Luettelo eduskuntaryhmään kuuluneista kansanedustajista === Valiokuntapaikat 2019-2023 === Alla on lueteltu kristillisdemokraattien edustajat valiokunnissa vaalikauden 2019–2023 aikana. Valiokunta Edustaja(t) Suuri valiokunta: Sari Essayah Varajäsen: Peter Östman Valtiovarainvaliokunta: Varajäsen: Sari Essayah Perustuslakivaliokunta: Varajäsen: Päivi Räsänen Varajäsen: Sari Tanus Hallintovaliokunta: Varajäsen: Päivi Räsänen Lakivaliokunta: Antero Laukkanen Maa- ja metsätalousvaliokunta: Peter Östman Varajäsen: Päivi Räsänen Sivistysvaliokunta: Varajäsen: Sari Tanus Sosiaali- ja terveysvaliokunta: Varajäsen: Päivi Räsänen Talousvaliokunta: Varajäsen: Peter Östman Tarkastusvaliokunta: Päivi Räsänen Tulevaisuusvaliokunta: Sari Tanus Työelämä- ja tasa-arvovaliokunta: Varajäsen: Antero Laukkanen Tiedusteluvalvontavaliokunta: Päivi Räsänen == Puheenjohtajisto == === Puheenjohtajat === * Raino Westerholm 1970–1974 * Antero Juntumaa 1974–1976 * Veikko Matikkala 1976–1979 * Sauli Hautala 1979–1982 * Eeva-Liisa Moilanen 1987–1991 * Bjarne Kallis 1991–1995 * Toimi Kankaanniemi 1995–1997 * Jouko Jääskeläinen 1997–2003 * Päivi Räsänen 2003–2004 * Sari Essayah 2004–2007 * Bjarne Kallis 2007–2011 * Peter Östman 2011–2019 * Päivi Räsänen 2019–2023 * Peter Östman 2023→ === Pääsihteerit === * Eivor Oikkonen 1970–1972 * Paavo Ahonen 1972–1983 * Eeva-Liisa Moilanen 1983–1987 * Jori Ringman 1987–1991 (vs. 1994–1995) * Merja Eräpolku 1991-2018 * Marjut Virvonen vs. 1998–1999 * Markus Kalmi 2018–2021 * Iina Mattila 2021→ ==Lähteet== ==Aiheesta muualla== * Kristillisdemokraattinen eduskuntaryhmä eduskunnan sivuilla * Eduskuntaryhmä kristillisdemokraattien sivuilla Luokka:Eduskuntaryhmät Luokka:Suomen Kristillisdemokraatit
Puerto del Rosario

Puerto del Rosario on kunta ja kaupunki Fuerteventuran saarella Kanariansaarilla Espanjassa. Se on Fuerteventuran pääkaupunki. Vuonna 2018 kaupungissa asui 39 382 asukasta ja kaupungin pinta-ala on noin 290 neliökilometriä.Canarias / Canary Islands (Spain): Provinces, Major Cities & Municipalities - Statistics & Maps on City Population Perinteisiä Puerto del Rosariossa järjestettäviä juhlia ovat karnevaalit. ==Liikenne== Naviera Armas vastaa Kanariansaarten välisestä laivaliikenteestä. Puerto del Rosariosta on laivayhteys Gran Canarialle ja Teneriffalle. Fuerteventuran lentoasema sijaitsee noin 6 kilometriä Puerto del Rosariosta etelään, ja sieltä lennetään niin kansainvälisiä kuin Espanjan ja Kanariansaarten sisäisiä lentoja. ==Lähteet== ==Aiheesta muualla== Luokka:Kanariansaarten kaupungit Luokka:Fuerteventura
Kuch Kuch Hota Hai

Kuch Kuch Hota Hai (; suom. ”Jotakin tapahtuu”) on intialainen hindinkielinen romanttinen draamakomediaelokuva, joka sai ensi-iltansa Intiassa ja Yhdistyneessä kuningaskunnassa 16. lokakuuta 1998. Elokuva on Karan Joharin ensimmäinen ohjaus ja sen on tuottanut hänen isänsä Yash Johar. Päärooleja näyttelevät Shah Rukh Khan ja Kajol neljännessä yhteisessä elokuvassaan. Sivurooleja näyttelevät Rani Mukerji ja Salman Khan. Kuch Kuch Hota Hai oli vuoden menestynein intialainen elokuva. Se voitti useita palkintoja, kuten kaksi National Film Awards -palkintoa ja kahdeksan Filmfare Awards -palkintoa. == Juoni == Rahul Khanna (Shah Rukh Khan) on leski ja hänellä on 8-vuotias tytär Anjali. Tämän äiti Tina (Rani Mukerji) on jättänyt tyttärelleen kahdeksan kirjettä toivoen, että yksi kirje luettaisiin jokaisena syntymäpäivänä. Kahdeksantena syntymäpäivänään Anjali lukee viimeisen kirjeen, jossa hänen äitinsä kertoo viimeisen toiveensa. Tarina rakentuu sen ympärille, miten Anjali toteuttaa äitinsä toiveen. == Näyttelijät == == Soundtrack == == Palkinnot == * National Film Awards ** Paras populaarielokuva ** Paras naislaulaja – Alka Yagnik (”Kuch Kuch Hota Hai”) * Filmfare Awards ** Paras elokuva – Yash Johar ** Paras ohjaus – Karan Johar ** Paras miespääosa – Shah Rukh Khan ** Paras naispääosa – Kajol ** Paras miessivuosa – Salman Khan ** Paras naissivuosa – Rani Mukerji ** Paras lavastus – Sharmishta Roy ** Paras käsikirjoitus – Karan Johar * Screen Awards ** Paras elokuva – Yash Johar ** Paras ohjaus – Karan Johar ** Paras musiikki – Jatin-Lalit ** Paras koomikko – Archana Puran Singh * Bollywood Movie Awards ** Paras elokuva – Yash Johar ** Paras ohjaus – Karan Johar ** Paras miespääosa – Shah Rukh Khan ** Paras naispääosa – Kajol ** Paras musiikki – Jatin-Lalit ** Paras mieslaulaja – Udit Narayan (”Kuch Kuch Hota Hai”) ** Paras naislaulaja – Alka Yagnik (”Kuch Kuch Hota Hai”) ** Paras puvustus – Manish Malhotra ** Paras koreografia – Farah Khan ** Paras käsikirjoitus – Karan Johar == Lähteet == == Aiheesta muualla == * * Luokka:Vuoden 1998 intialaiset elokuvat Luokka:Intialaiset romanttiset draamakomediaelokuvat Luokka:Intialaiset elokuvamusikaalit Luokka:Karan Joharin ohjaamat elokuvat Luokka:Hindinkieliset elokuvat
Josep Lluís Núñez

Josep Lluís Núñez y Clemente (7. syyskuuta 1931 Barakaldo, Espanja – 3. joulukuuta 2018Muere Josep Lluís Núñez, el presidente del Barça más longevo ) oli FC Barcelonan 35. presidentti sekä Núñez i Navarro -yhtiön omistaja. Hän toimi FC Barcelonan presidenttinä 1978–2000 ollen pitkäaikaisin presidentti seuran historiassa. ==Ura Barcelonassa== Vuonna 1978 Núñez voitti Nicolau Casausin ja Ferran Ariñon FC Barcelonan presidentinvaaleissa. Hän kampanjoi tuolloin menestykkään Barçan puolesta ja hänellä ei ollut aikaisempaa kokemusta seuran johdossa olemisesta. Núñezin ensimmäisenä tavoitteena oli vakauttaa FC Barcelonan talous. Ensimmäinen mestaruus tuli seuraavana vuonna Cup-voittajien cupissa. Primera Divisiónin seura voitti 1985. 80-luvun lopulla Barcelona ei saavuttanut menestystä, jonka jälkeen lähes koko kokoonpano vaihdettiin. Tämän jälkeen valmentajaksi tuli Johan Cruijff, joka palautti seuran Euroopan ja Espanjan huipulle. Hänet valittiin kolmannen kerran presidentiksi 1992. 1996 seura vaihtoi valmentajaa Bobby Robsoniin ja 1997 Núñez uusi jälleen presidenttiytensä. Vuonna 2000 Núñezin suosio romahti ja hän erosi tehtävästään. ==Lähteet== Luokka:FC Barcelona Luokka:Vuonna 1931 syntyneet Luokka:Vuonna 2018 kuolleet
Carlos Garnett

thumb|Carlos Garnett konsertissa Panamassa vuonna 2011. Carlos Garnett (1. joulukuuta 1938 Red Tank, Panama, Yhdysvallat – 3. maaliskuuta 2023) oli panamalainen saksofonisti. Garnett kiinnostui jazzmusiikista kuultuaan elokuvissa Louis Jordanin ja James Moodyn musiikkia. Teini-ikäisenä hän opetteli soittamaan saksofonia ja soitti lähistölle majoittuneiden yhdysvaltalaisten sotilaiden kanssa. Vuonna 1957 hän alkoi soittaa calypso- ja latinomusiikkiyhtyeissä. Muutettuaan New Yorkiin vuonna 1962 hän soitti Leo Pricen johtamassa rockyhtyeessä saavuttamatta suurta menestystä. Hän oli perustajajäsenenä Brooklyn Afro Jazz Inc. -jazzyhtyeessä. Näihin aikoihin aiemmin korvakuulolta soittanut Garnett alkoi opiskella musiikin teoriaa. Vuonna 1968 jazztrumpetisti Freddie Hubbard palkkasi Garnettin yhtyeeseensä, ja Hubbardin kautta Garnett sai yhteyksiä New Yorkin muusikkopiireihin. Hän teki ensilevytyksensä vuonna 1969 Hubbardin albumilla A Soul Experiment, joka sisälsi kaksi hänen säveltämäänsä kappaletta. Garnett soitti 1960- ja 1970-lukujen vaihteessa myös useissa muissa merkittävissä jazzkokoonpanoissa, muun muassa Art Blakeyn, Charles Mingusin ja Miles Davisin yhtyeissä, ja johti myös omaa kokoonpanoaan nimeltä Universal Black Force. Hän nauhoitti omalla yhtyeellään vuosina 1974–1977 viisi albumia. Vuonna 1982 masennuksesta ja huumeongelmasta kärsinyt Garnett sai uskonnollisen hertyksen ja lopetti soittamisen pitkäksi aikaa. Hän alkoi esiintyä uudestaan vuonna 1991. Garnettin uusi yhtye on julkaissut albumit Fuego en mi alma (1996), Under Nubian Skies (1999) ja Moon Shadow (2001). Garnett muutti vuonna 2000 takaisin Panamaan, missä hän esiintyy yhä aktiivisesti. == Lähteet == Luokka:Panamalaiset henkilöt Luokka:Jazzsaksofonistit Luokka:Vuonna 1938 syntyneet Luokka:Vuonna 2023 kuolleet
Jaakko Leppo

Niilo Jaakko Johannes Leppo (ent. Ahlgren; 10. marraskuuta 1902 Vihti – 9. kesäkuuta 1951 Helsinki) oli suomalainen toimittaja. Kuka kukin on 1954, s. 1023. Hän työskenteli jatkosodan aikaan Valtion tiedoituslaitoksen (VTL) Ulkomaanosasto II:n (Lehtimiestoimisto) päällikkönä. ==Perhetausta== Lepon vanhemmat olivat toimitusjohtaja Niilo Ahlgren ja Lyydi Kajaan. Hänet vihittiin avioliittoon vuonna 1931 Liisi Hellin Hyvärisen kanssa. Hänen veljiään olivat suurlähettiläs Heikki Leppo ja finanssiopin professori Matti Leppo. ==Opinnot== Leppo valmistui ylioppilaaksi Mikkelin suomalaisesta yhteiskoulusta vuonna 1922. Tämän jälkeen hän suoritti varusmiespalveluksen. Hänet ylennettiin reservin vänrikiksi 1923. Hän opiskeli kieliä, historiaa ja estetiikkaa eri yliopistoissa Suomessa ja ulkomailla. Hän teki opiskeluaikana 1920-luvun lopulla useita matkoja ulkomaille: Ruotsiin, Englantiin, Ranskaan, Saksaan ja Tanskaan. Opiskelujen aikana hän oli Ylioppilaslehden taide- ja kirjallisuusarvostelijana. ==Toiminta ennen sotia== Ennen toista maailmansotaa Lepolla oli lukuisia luottamustoimia. Työuransa hän teki lehtitoimittajana. Hän oli Mikkelin Sanomien kesätoimittajana vuonna 1927. Vakituinen työ hänellä oli Karjala-lehden ulkomaanosaston toimittajana vuosina 1927–1930 ja saman lehden toimitussihteerinä vuosina 1930–1937. Hän pakinoi lehtiin nimimerkeillä ”Veli Punnus”, ”Mr. Matti”, ”Mr. Jolp”, ”Niilo Leppänen” ja ”J. L.” Hän osallistui puolustusvoimien ensimmäiselle tiedotushenkilöstön kertausharjoituskurssille vuonna 1937. ==Toiminta talvi- ja jatkosodassa== Talvisodan Leppo toimi Pääesikunnan sanomatoimistossa. Välirauhan aikana hän toimi Finlandia Uutistoimiston toimitusjohtajana. Hän toimi jatkosodan aikaan Valtion tiedoituslaitoksen (VTL) Ulkomaanosasto II:n (Lehtimiestoimisto) päällikkönä. Toimiston tehtäviin kuului ulkomaalaisten sotakirjeenvaihtajien isännöinti ja tarkkailu. Heille järjestettiin vierailuja rintamalle, ja heidän kirjoituksiaan ja puhelujaan tarkkailtiin. Talvisodan kynnyksellä hän kirjoitti kirjan Propaganda – ratkaiseva ase. Lisäksi Leppo toimi tärkeimpien kirjeenvaihtajien, kuten Curzio Malaparten, rintamaoppaana. Leppo kävi vielä 1944 useaan otteeseen Saksassa tutustumassa natsien propagandakoneiston toimintaan. Sotilasarvoltaan hän oli talvisodan alkaessa luutnantti. Leppo on suomentanut operetin Erämaan laulu tekstit vuonna 1947.Näytelmäkulma. Viitattu 22.8.2014. == Kirjallista tuotantoa == * Propaganda – ratkaiseva ase. Helsinki, Otava, 1939. * Viipurilaisia. Lahti, Kustannusosakeyhtiö Kivi, 1946. == Lähteet == * * * ===Viitteet=== Luokka:Suomalaiset toimittajat Luokka:Vuonna 1902 syntyneet Luokka:Vuonna 1951 kuolleet
Pajulaahusvenhokas

PajulaahusvenhokasSuomen perhostutkijain seura , aikaisemmalta nimeltään pajulaahusyökkönen, (Nycteola degenerana) on venhokkaisiin kuuluva, pienikokoinen yöperhoslaji. == Koko ja ulkonäkö == Lähisukulaistensa tapaan pajulaahusvenhokas on ulkonäöltään hyvin vaihteleva, harmahtava pieni perhonen. Etusiivet ovat väritykseltään mustan, valkoisen ja harmaan kirjavat ja yleensä voimakkaan kontrastiset, mutta myös tasaisemmin värittyneitä yksilöitä tavataan usein. Tavallisesti etusiivissä on harmaanvalkoinen pohjaväri. Siiven poikki kulkevat, väriltään mustat poikkiviirut ovat kaksinkertaiset. Keskisarka on harmaa, ja siinä on ruskea rengastäplä, jonka kohdalla sisempi poikkiviiru tekee selvän kaarteen siiven kärkeä kohti. Takasiivet ovat vaihtelevissa määrin harmaanvalkoiset. Siipiväli on 23-28 mm.http://www2.nrm.se/en/svenska_fjarilar/n/nycteola_degenerana.htmlhttp://www.nhm.uio.no/fagene/zoologi/insekter/norlep/nolidae/degenerana.html Pajulaahusvenhokas voi olla ulkonäkönsä perusteella varsin vaikeaa erottaa muista laahusvenhokkaista, joskin se on Suomessa sukunsa ylivoimaisesti yleisin ja laajimmalle levinnyt.http://www.dlc.fi/~peterpa/lepi/lajit/nycteola.htm == Levinneisyys ja lentoaika == Pajulaahusvenhokasta tavataan Länsi-Euroopasta Japaniin saakka ulottuvalla vyöhykkeellä. Suomessa sitä tavataan ainakin Etelä-Lappiin asti. Pajulaahusyökkönen on aikuistalvehtija, joten perhosia voi tavata elokuun alusta syksyyn ja uudelleen touko-kesäkuussa.Perhoswiki == Elinympäristö ja elintavat == Pajulaahusvenhokas on pajukoissa elävä laji. Aikuiset perhoset lentävät hämärän laskeuduttua, ja yksilöitä voi satunnaisesti tavata myös kukista. Levätessään perhonen pitää siipiään tasossa tai riittävän ohuella oksalla kiertää ne putkimaisesti oksan ympärille, mikä vaikeuttaa perhosen hahmottamista.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 311-314 Naaras munii noin 100 munaa ravintokasvin oksille. Toukat piileskelevät aluksi lehtien alapinnoilla mutta kutovat myöhemmin muutamia lehtiä yhteen suojaavaksi piilopaikaksi. Yhdessä pensaassa voi olla useita toukkia, ja toukat viihtyvät parhaiten pensaan lämpimämmällä puolella, muutamia metrejä maanpinnan yläpuolella. Täysikasvuisena toukka tekee kellanvalkean, heimolle tyypilliseen tapaan venemäisen kotelokopan lehden alapinnalle tai oksalle. == Ravintokasvi == Toukka elää pajuilla (Salix), erityisesti raidalla (Salix caprea). == Lähteet == == Aiheesta muualla == * Suomen Perhoset: Pajulaahusvenhokas * kuva toukasta * lepiforum.de Luokka:Venhokkaat
Heikki Turunen (jalkapalloilija)

Heikki Turunen (s. 20. maaliskuuta 1959) on suomalainen jalkapalloilija ja jalkapallovalmentaja. Hyökkääjänä pelannut Turunen edusti Kuopion Palloseuraa SM-sarjassa kausina 1977–1981 ja 1988–1989. Turusen aikana joukkue saavutti SM-hopeaa kausilla 1977 ja 1979 sekä Suomen cupin mestaruuden kaudella 1989. Kaudella 1980 hän oli 13 maalillaan KuPSin paras maalintekijä SM-sarjassa. Vuoden 1989 cup-loppuottelussa hän teki yhden joukkueensa maaleista, kun KuPS voitti Hakan 3–2. Turunen toimi myös KuPSin valmentajana kausina 1988–1989 ja 1999. Vuonna 1981 Turunen siirtyi Saksaan, jossa hän edusti kuuden kauden ajan SV Kirchzartenia, Freiburger FC:tä, FC 08 Villingeniä ja SV Weiliä maan alemmilla sarjatasoilla. Suomessa hän pelasi KuPSin lisäksi myös I divisioonan Pallokerho-37:ssä ja Varkauden Työväen Palloilijoissa. Suomen maajoukkueissa Turunen pelasi 14 poikien ja kahdeksan nuorten maaottelua. Turusen poika Patrik Turunen on myös jalkapalloilija. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1959 syntyneet Luokka:Elävät henkilöt
Korzunovo

Korzunovo () on maalaiskunta ja sen keskustaajama Petsamon piirissä Murmanskin alueella, Venäjällä. Kunta sijaitsee piirin itäosassa ja rajoittuu lounaassa Nikkelin, lännessä Zapoljarnyin ja pohjoisessa Petsamon kaupunkikuntaan sekä idässä Kuolan piiriin. Kunta sijaitsee Petsamonjoen varrella ja sen vesistöalueella. Kunnan asutuskeskukset ovat Murmanskin ja Nikkelin välisen maantien ja rautatien varrella. Сельское поселение Корзуново Печенгского района Murmanskin alueen virallinen portaali. Korzunovo on varuskuntapaikkakunta, jossa on sijainnut Pohjoisen laivaston taistelulento- ja kuljetuslentoyksiköitä. ==Asutuskeskukset== Keskustaajama Korzunovo sijaitsee noin 15 km Petsamon piirin piirikeskuksesta Petsamosta etelään. Kuntaan kuuluvat asutuskeskukset * Korzunovo - taajama, hallinnollinen keskus * Luostari (Луостари) - taajama * Luostarin asema (ж.-д. ст. "Луостари") * Titovkan asema (ж.-д. ст. "Титовка") * Putevaja Usadba 9 km (Путевая Усадьба 9 км; nimetty Nikel-Luostari-rautatien kilometripylvään mukaan) ==Historia== Nykyinen asutus sai alkunsa sotien jälkeen 1947, kun Luostariin alettiin rakentaa lentotukikohtaa. Virallisesti Korzunovon asutuskeskus perustettiin 1962, jolloin se erotettiin Luostarista. Alkuun sen nimi oli Luostari-Novoje (), "Uusi-Luostari". Nimen Korzunovo paikkakunta sai vuonna 1967 Neuvostoliiton sankari Ivan Korzunovin mukaan. Se kuului aluksi Zapoljarnyin kaupungin alaisuuteen, itsenäinen kunta (kyläneuvostoalue, selsovet) Korzunovosta tuli 1979. Juri Gagarin palveli varuskunnassa ennen kosmonauttiuraansa, 1950-luvun lopussa. Varuskunta on sittemmin lakkautettu, ja Korzunovoa pidetään kuolevana paikkakuntana.Военный гарнизон Корзуново dead-cities.ru ==Lähteet== luokka:Petsamon piiri
Ecuadorinvarpuspöllö

Ecuadorinvarpuspöllö (Glaucidium nubicola) pöllöihin kuuluva lintu. Sitä tavataan Kolumbiassa ja Ecuadorissa. Jäljellä on enää arviolta alle 10 000 lintua. Lintu on kooltaan 16 cm. Sen yleisväri on ruskea, mutta jotkut linnut ovat punaruskeita. Tummempia ovat selkäpuoli, lavat, yläsiipien peitinsulat. BirdLife International Sen luontainen elinpiiri on subtrooppinen ja trooppinen kostea vuoristometsä 1 400–2 000 metrin korkeudessa. Sen uhkana on elinalueiden hävittäminen. ==Lähteet== ==Aiheesta muualla== *African Barred Owlet www.oiseaux.net Luokka:Varpuspöllöt Luokka:Uhanalaiset linnut
Viking Press

Viking Press on yhdysvaltalainen kirjankustannusyhtiö, joka on vuodesta 1975 kuulunut Penguin Groupin omistukseen. Sen perustivat New Yorkissa 1925 Harold K. Guinzburg ja George S. Oppenheim.Viking History Kustannusyhtiö on julkaissut monien merkittävien kirjailijoiden teoksia. Neljä sen kirjailijaa on saanut Nobelin kirjallisuuspalkinnon Kustantamon kirjailijoiden saamia merkittäviä palkintoja: *Nobelin kirjallisuuspalkinto **1962: John Steinbeck, Yhdysvallat **1976: Saul Bellow, Yhdysvallat **1991: Nadine Gordimer, Etelä- Afrikka **2003: J. M. Coetzee, Etelä-Afrikka *Nobelin rauhanpalkinto **1991: Aung San Suu Kyi, Burma *Pulitzer-palkinto, proosa **1972: Wallace Stegner, Angle of Repose **1976: Saul Bellow, Humboldt's Gift (Humboldtin lahja) **1984: William Kennedy, Ironweed (Karhiainen) **1995: Carol Shields, The Stone Diaries (Kivipäiväkirjat) **2006: Geraldine Brooks, March *Pulitzer- palkinto, runot **1976: John Ashbery, Self-Portrait in a Convex Mirror **2002: Carl Dennis, Practical Gods ==Lähteet== Luokka:Yhdysvaltalaiset kirjankustantamot
Sankt Bernhardin tunneli

Sankt Bernhardin tunneli on Alppien läpi kulkeva, Italian ja Sveitsin rajalla sijaitseva maantietunneli. Tunneli on 5 798 m pitkä. Tunneli otettiin käyttöön vuonna 1964. Tunnelin kautta kulkee eurooppatie E27 Sveitsin Martignystä Italian Aostaan. Tunnelireitti on käytössä ympäri vuoden. Tunnelin kautta kulkee vuosittain noin 0,6 miljoonaa autoa, joista 50 000 on kuorma-autoja. == Katso myös == * Iso Sankt Bernhardin sola == Lähteet == * Tunneliyhtiön kotisivut , , , * Luokka:Sveitsin maantietunnelit Luokka:Valais Luokka:Italian ja Sveitsin raja
Stary Żuraw

Stary Żuraw (Vanha nosturi) on Gdańskissa Puolassa sijaitseva keskiaikainen nosturi. Ensimmäiset maininnat on vuodelta 1363. Sitä pidetään maailman vanhimpana toimintakuntoisena nosturina. Nosturilla purettiin muun muassa hansakauppiaiden laivoja 1440-luvulla. Käyttövoimana nosturilla olivat suuret puiset oravanpyörät, joita orjat polkivat. Nykyään koneisto on rekonstruoitu. == Lähteet == == Aiheesta muualla == Luokka:Gdańsk Luokka:Nosturit
Postal III

Postal III on Running with Scissorsin ja Akellan kehittämä kolmannen persoonan ammuntapeli. Se julkaistiin Windowsille 23. marraskuuta 2011. == Kehitys == Postal III:sta kehitettiin työnimellä Postal 3: Catharsis 18. lokakuuta 2006 asti, jolloin sen nimi vaihdettiin nykymuotoonsa. Alun perin pelistä suunniteltiin Windows-version lisäksi myös PlayStation 3- ja Xbox 360 -versioita, mutta ne ovat viivästyneet budjettisyistä. == Vastaanotto == Postal III sai hyvin negatiivisen vastaanoton. Metacritic antaa pelin pistekeskiarvoksi 24/100 pistettä perustuen 19 arvosteluun, joista 18 on negatiivisia. == Lähteet == == Aiheesta muualla == * Virallinen sivusto Luokka:Kolmannen persoonan ammuntapelit Luokka:Vuoden 2011 videopelit Luokka:Windows-pelit Luokka:Source-pelit
Hanna (elokuva)

Hanna on vuonna 2011 ensi-iltansa saanut elokuva. Se on toimintatrilleri, jonka on ohjannut Joe Wright ja jonka pääosissa näyttelevät Saoirse Ronan, Eric Bana ja Cate Blanchett. == Juoni == Marissa Wiegler (Cate Blanchett) on kostonhimoinen CIA-agentti, Erik Hellerin ex-esimies ja säälimätön tappaja. Marissan tavoite on surmata toinen CIA-agentti, Erik Heller (Eric Bana), jonka tytär Hanna puolestaan aikoo tappaa Marissan.http://villains.wikia.com/wiki/Marissa_Wiegler Hannan motiivi Marissan surmaan on kosto äitinsä kuoleman puolesta. Hanna on pienestä pitäen koulutettu varomaan, metsästämään ja ennen kaikkea taistelemaan. Hän asuu korvessa isänsä kanssa. Hanna pitää kauniina ja uskomattomana kaikkea mikä on muille aivan normaalia. Hanna lähtee isänsä kanssa suorittamaan tehtävää. Matkan aikana Hanna saa ystävän. Vaarallisten käänteiden jälkeen Hanna oppii itsestään, isästään ja menneisyydestään yhtä ja toista. == Tuotanto == Elokuvan kuvauspaikkoihin kuului Kuusamo Pohjois-Suomessa sekä useat paikat Saksassa, kuten Bad Tölz, Hampuri, Filmstudio Babelsberg sekä hylätty huvipuisto Spreepark Berliinissä. Elokuvaa kuvattiin myös Ouarzazatessa ja Essaouirassa Marokossa. Lämpötila Suomen kuvausten aikana laski joskus jopa 33 pakkasasteeseen, mutta Ronan sanoi "Suomi toi uusia näkökohtia tarinaan. Olimme kuvaamassa jäätyneellä järvellä lumenpeitossa olevien mäntyjen ympäröimänä." Suurin osa kuvauksista tapahtui Filmstudio Babelsbergissa Potsdamissa, Saksassa. Alun perin Hannan ohjaajaksi kaavailtiin Danny Boylea ja Alfonso Cuarónia., arkistoitu 12.6.2012. Elokuvan tarinan ja käsikirjoituksen teki Seth Lochhead, kun hän samalla opiskeli käsikirjoittamista Vancouverin elokuvakoulussa. == Näyttelijät == ==Arvioita== Nyt-liitteessä kolme kriitikkoa antoi elokuvalle pistekeskiarvon 2,7 viiden ollessa maksimi. ==Arvostelut== * == Lähteet == Luokka:Vuoden 2011 yhdysvaltalaiset elokuvat Luokka:Joe Wrightin ohjaamat elokuvat Luokka:Survivalismi Luokka:Suomessa kuvatut elokuvat
John Tripp

John Tripp (s. 4. toukokuuta 1977 Kingston, Ontario, Kanada) on kanadalais- saksalainen jääkiekkoilija, pelipaikaltaan laitahyökkääjä. Hän edustaa DEL- seura Kölner Haieta. ==Lähteet== * Luokka:Saksalaiset jääkiekkoilijat Luokka:Calgary Flamesin varaamat pelaajat Luokka:Colorado Avalanchen varaamat pelaajat Luokka:Vuonna 1977 syntyneet Luokka:Elävät henkilöt
Beiqing chengshi

Beiqing chengshi on taiwanilainen elokuva vuodelta 1989. Se palkittiin Venetsian elokuvajuhlilla kultaisella leijonalla. Elokuva sijoittuu vuosiin 1945–1949 ja kertoo yhden perheen silmin nähtynä vaikeasta ajasta, jolloin kiinalaismieliset tukahduttivat brutaalisti Taiwanin itsenäisyysliikkeen. == Lähteet == Luokka:Vuoden 1989 elokuvat Luokka:Taiwanilaiset elokuvat Luokka:Kultainen leijona -palkitut elokuvat
Pandoran lipas (elokuva)

Pandoran lipas on G. W. Pabstin ohjaama saksalainen elokuva vuodelta 1929. Se kertoo nuoren naisen seksuaalisuuden heräämisestä. Sitä pidettiin aikanaan uskaliaana mutta tyylikkäänä. == Näyttelijät == == Lähteet == == Aiheesta muualla == * Mykkäelokuvasivusto Luokka:Vuoden 1929 saksalaiset elokuvat Luokka:Saksalaiset mustavalkoelokuvat Luokka:Näytelmiin perustuvat elokuvat Luokka:Saksalaiset mykkäelokuvat Luokka:Uudelleenfilmatisoinnit Luokka:G. W. Pabstin ohjaamat elokuvat
Thérèse (elokuva)

Thérèse on Alain Cavalier'n ohjaama ranskalainen elokuva vuodelta 1986. Se käsittelee pyhää Thérèseä, jota näyttelee Catherine Mouchet. Thérèse Martin oli karmeliittanunna, joka kuoli tuberkuloosiin 24-vuotiaana 1897. Hänet kanonisoitiin 28 vuoden kuluttua kuolemasta, ja hänen omaelämäkertansa Pieni tie on maailman myydyimpiä kirjoja. Cavalier esittää elokuvassa Thérèsen elämän minimalistiseen tyyliin ja lyhyinä kohtauksina. Thérèse palkittiin useilla palkoinnoilla kotimaassaan Ranskassa. Cannesin elokuvajuhlilla se sai tuomariston palkinnon, ja sille myönnettiin kuusi Ranskan elokuva-akatemian César-palkintoa. Thérèse palkittiin parhaana elokuvana, ja Cavalier sai Césarin parhaana ohjaajana sekä parhaasta alkuperäisestä käsikirjoituksesta. == Lähteet == == Aiheesta muualla == * * Luokka:Ranskalaiset draamaelokuvat Luokka:Elämäkertaelokuvat Luokka:Vuoden 1986 ranskalaiset elokuvat Luokka:Elokuvat uskonnoista
Murhaaja keskuudessamme

Murhaaja keskuudessamme (Die Mörder sind unter uns) on saksalainen elokuva vuodelta 1946. Se kertoo keskitysleirillä työskennelleen lääkärin omantunnontuskista. Se, että elokuvassa ei suoraan viitata juutalaisiin eikä heidän kohtaloonsa natsien käsissä, kertoo Saksan mielentilasta sodan jälkeen. Se on yksi ensimäisistä elokuvista jotka Saksassa tehtiin toisen maailmansodan jälkeen, ja ensimmäinen raunioelokuva lajityyppiä edustava elokuva. Se on kuvattu Neuvostoliiton miehitysvyöhykkellä vuoden 1946 kesällä. == Juoni == Susanne Wallner palaa sodan päättymisen jälkeen kotiinsa Berliiniin, joka on pommitettu raunioiksi. Wallner on taiteilija joka ollut keskitysleirillä kolme vuotta koska hänellä oli yhteyksiä kommunisteihin, mutta kokemuksistaan huolimatta hän uskoo tulevaisuuteen. Hänen vanhassa asunnossaan asuu tohtori Hans Mertens, joka sodan aikana oli Saksan armeijan upseeri ja kirurgi, ja yrittää juomalla unohtaa sodan kauhut. He yrittävät jatkaa elämää, kunnes Mertens tapaa sattumalta entisen kapteeninsa. == Näyttelijät == == Lähteet == == Aiheesta muualla == * * Luokka:Vuoden 1946 saksalaiset elokuvat Luokka:Saksalaiset mustavalkoelokuvat
Ottavio Bianchi

Ottavio Bianchi (6. lokakuuta 1943 Brescia, Italia) on italialainen entinen jalkapalloilija ja jalkapallovalmentaja. Hän pelasi ja valmensi koko uransa Italiassa. Hänen parhaat saavtuksensa tulivat Napolissa, jossa hän saavutti valmentajana Scudetton, Italian cupin voiton sekä UEFA Cupin voiton. Hän pelasi Italian maajoukkueessa kaksi ottelua vuonna 1966. ==Lähteet== Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1943 syntyneet Luokka:Elävät henkilöt
Aikatauluis

Aikatauluis on Vitun kova ääni -nimisen rap-duon 20. huhtikuuta 2011 julkaistu ensimmäinen pitkäsoitto. Albumin julkaisi 3rd Rail Music, ja sen kappaleista "Uhusia" ja "Harson läpi" on julkaistu musiikkivideot. Aikatauluis sijoittui Suomen virallisen albumilistan 48. sijalle. == Kappaleet == # # # # # # # # # # # == Työryhmä == * Tuotanto: Vitun kova ääni: 1, 2, 3, 4, 5, 7, 8, 9, 10, 11 * Tuotanto: Vitun kova ääni & Yona: 6 * Huuliharppu: Ville Kalliosta: 1, 6 * Miksaus: Juha Vaittinen * Masterointi: Bommitommi * Kansitaide: Napoleon Complex Graphics == Arvostelut == * Redrum-187: Redrum-187 == Lähteet == == Aiheesta muualla == * OG Ikosen & Liigalaiskan haastattelu Redrum-187 -sivustolla * Albumin arvostelu Redrum-187 -sivustolla Luokka:Vitun kovan äänen albumit Luokka:Vuoden 2011 albumit
Kiekkorauskut

Kiekkorauskut (Urolophidae) on rustokalaheimo, jonka lajeja tavataan Tyynellämerellä. == Taksonomia == Kiekkorauskujen heimoon luetaan kuuluvaksi kaksi sukua Urolophus ja Trygonoptera ja lajeja näissä on yhteensä vähintään 24. Joskus näitä sukuja pidetään synonyymeinä. Aikaisemmin heimoon luettiin kuuluvaksi myös Yhdysvaltain Tyynenmerenrannikolla ja Atlantissa tavattavat Urotygon- ja Urobatis-sukujen lajit. Nykyään ne kuitenkin useimmiten sijoitetaan Urotrygonidae-heimoon. == Anatomia == Kiekkorauskut ovat melko pieniä rauskuja ja ovat pituudeltaan yleensä alle 76 senttimetriä. Ruumis on litteä ja leveät rintaevät antavat sille pyöreän tai soikean muodon. Pyrstö on pitkähkö ja siinä on yksi tai useampia sahalaitaista myrkyllistä piikkiä. Lajien suu on pieni ja hampaat ovat pienet eivätkä levymäiset kuten monilla muilla rauskuilla. Kalat ovat vivipaarisia. == Levinneisyys ja elinympäristö == Kiekkorauskuja tavataan Tyynenmeren länsiosista. Lajit elävät merenpohjalla usein osittain hiekkaan hautautuneena, kivikkopohjilla tai kasvillisuuden joukossa. Kiekkorauskulajien ravintoa ovat kalat, katkaravut ja madot. == Lähteet == Luokka:Rauskut
Majava (elokuva)

Majava (The Beaver) on 20. toukokuuta 2011 ensi-iltansa saanut komedia- ja draamaelokuva, jonka on ohjannut Jodie Foster ja jonka pääosassa näyttelevät Mel Gibson, Anton Yelchin ja Jodie Foster. Elokuva kertoo masentuneesta leluyhtiön johtajasta, joka alkaa käyttää majavakäsinukkea kommunikoidakseen paremmin perheensä kanssa. == Näyttelijät == ==Arvioita== Nyt-liitteen viisi kriitikkoa antoivat elokuvalle pistekeskiarvon 2,2. == Lähteet == == Aiheesta muualla == * Elokuvan virallinen kotisivu Luokka:Vuoden 2011 yhdysvaltalaiset elokuvat Luokka:Yhdysvaltalaiset draamakomediaelokuvat
Salem Saeed

Salem Abdullah Awadh Saeed (s. 1. tammikuuta 1984) on jemeniläinen jalkapalloilija, pelipaikaltaan maalivahti. Hän edustaa seuratasolla Al-Hilal Al-Sahilia. Saeed on pelannut maajoukkueessa yhdeksän ottelua, joista neljä vuoden 2010 MM-kisojen karsinnoissa. == Lähteet == Luokka:Jemeniläiset jalkapallomaalivahdit Luokka:Vuonna 1984 syntyneet Luokka:Elävät henkilöt
Pyöveli (elokuva)

Pyöveli on espanjalainen elokuva vuodelta 1963. Sen ohjaajan Luis García Berlangan ura huipentui tähän komediaan, jossa nuori mies päätyy julkiseksi pyöveliksi vasten tahtoaan. Elokuva on koomisesta sävystään huolimatta suunnattu kuolemanrangaistusta vastaan, ja Francon hallinto yritti aikoinaan sensuroida sitä. == Rooleissa == == Lähteet == Luokka: Vuoden 1963 espanjalaiset elokuvat
Salaam Bombay!

Salaam Bombay! on intialainen Mira Nairin ohjaama elokuva vuodelta 1988. Se palkittiin Cannesin elokuvajuhlilla Kultaisella kameralla. Se kertoo pienen pojan rankasta elämästä Bombayn (nykyinen Mumbai) kaduilla.Mubi The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin’s Griffin 2004. Viitattu 31.7.2017 (Internet Archive). == Lähteet == Luokka:Vuoden 1988 intialaiset elokuvat Luokka:Intialaiset draamaelokuvat Luokka:Mira Nairin ohjaamat elokuvat Luokka:Hindinkieliset elokuvat Luokka:Elokuvat köyhyydestä
Montserrat Pujol

Montserrat Pujol Joval (s. 27. huhtikuuta 1979 Andorra la Vella) on andorralainen entinen yleisurheilija, joka kilpaili pikajuoksussa, moniotteluissa, pika-aitajuoksussa, pituushypyssä, kolmiloikassa, kuulantyönnössä ja keihäänheitossa. Hän edusti seuratasolla CAV Andorraa. Pujol pitää hallussaan yhtätoista henkilökohtaista maansa ennätystä, joista seitsemän on ulko- ja neljä sisäratojen ennätyksiä Pujol osallistui MM- kisoihin ensimmäistä kertaa vuonna 2001, jolloin hän oli 100 metrillä alkueränsä kuudes ajalla 13,38 sekuntia. Hän kilpaili samassa lajissa myös Helsingin kisoissa 2005, joissa hän putosi jälleen ensimmäisellä kierroksella taitettuaan matkan ajassa 13,01. Pujol osallistui 60 metrin kilpailuun sisäratojen MM-kisoissa 2006, muttei päässyt alkueristä jatkoon. Hän juoksi olympialaisissa kerran, Pekingissä 2008. Tuolloin hän oli 100 metrillä alkueränsä seitsemäs ajallaan 12,73. == Ennätykset == * 100 m: 12,57 s (2008) * 200 m: 25,56 (2008) * 100 m aidat: 16,42 (1999) * Pituushyppy: 5,75 m (2005) * Kolmiloikka: 12,21 (2007) * Kuulantyöntö: 9,68 (2001) * Keihäänheitto: 25,80 (2006) * Seitsenottelu: 4067 (1999) * 60 m (sisäradat): 8,08 s (2005) * 60 m aidat (sisäradat): 9,43 (2007) * Pituushyppy (sisäradat): 5,68 m (2005) * Kolmiloikka (sisäradat): 12,06 (2004) * Viisiottelu (sisäradat): 3174 (1999) == Lähteet == Luokka:Andorralaiset pikajuoksijat Luokka:Andorralaiset yleisurheilun moniottelijat Luokka:Andorralaiset pika-aitajuoksijat Luokka:Andorralaiset pituushyppääjät Luokka:Andorralaiset kolmiloikkaajat Luokka:Andorralaiset kuulantyöntäjät Luokka:Andorralaiset keihäänheittäjät Luokka:Vuonna 1979 syntyneet Luokka:Elävät henkilöt
Rotanloukku

Rotanloukku (Elippathayam) on intialainen elokuva vuodelta 1981. Elokuva kertoo Keralan alueen maaseudun rakennemuutoksesta. Keski-ikäinen maanomistaja seuraa voimattomana valtansa ja kartanonsa luhistumista.Rat-Trap (1981) Time Out Elokuva näytettiin Cannesin elokuvajuhlilla.Eippathayam Cannes == Lähteet == Luokka: Vuoden 1981 intialaiset elokuvat Luokka:Intialaiset draamaelokuvat Luokka:Malajalaminkieliset elokuvat
Hipsteri

Hipsteri (< ) on nuori aikuinen, joka noudattaa uusia, vielä valtavirtaan kuulumattomia trendejä käyttäytymisessään ja pukeutumisessaan. Arkikielistä sanaa on 2000-luvulla käytetty väljästi kuvaamaan kaupunkilaista alakulttuuria, johon kuuluu indie-musiikin harrastaminen ja grungen tavoin työväenluokkainen pukeutuminen. Hipsterit lainaavat ja yhdistävät aiempien nuoriso- ja vaihtoehtokulttuurien vaikutteita, usein ironisesti. == Lähteet == == Aiheesta muualla == * Robert Lanham: Look at This Fucking Hipster Basher. The Morning News 29.6.2009. Luokka:Alakulttuurit Luokka:Slangi Luokka:2000-luvun muoti Luokka:Stereotyypit Luokka:Seulonnan keskeiset artikkelit